Նիկոլայ Դոսեկին

**Նիկոլայ Վասիլևիչ Դոսեկին** (, ), ռուս գեղանկարիչ-իմպրեսիոնիստ, քանդակագործ, բեմանկարիչ, Գեղարվեստական շրջիկ ցուցահանդեսների ընկերության անդամ, «36 նկարիչներ» () ցուցահանդեսային միության անդամ, «Ռուս նկարիչների միության» () հիմնադիր։

## Կենսագրություն
[thumb|left|337px|'''«Փարիզ: Մոնմարտր փողոց»''', (1900-ական թվականներ), ''թուղթ՝ սոսնձված ստվարաթղթի վրա, յուղաներկ'' - [Տրետյակովյան պատկերասրահ]]
Նիկոլայ Դոսեկինը ծնվել է 1863 թվականի  (մայիսի 19-ին) Խարկովում՝ ռուս հայտնի լուսանկարիչ, Խարկովում և Մոսկվայում գտնվող լուսանկարչական արվեստանոցների սեփականատեր Վասիլի Դոսեկինի ընտանիքում (1829-1900)։

Վասիլի Դոսեկինի չորս երեխաներից երկուսը դարձել են նկարիչներ
: Նիկոլայը մասնավոր դասեր է առել խարկովցի նկարիչ Եգոր Շրեյդերի մոտ, իսկ նրա կրտսեր եղբայրը՝ Սերգեյը (1869-1916), 1894 թվականին ավարտել է Գեղարվեստի կայսերական ակադեմիան։

1879-1894 թվականներին Նիկոլայ Դոսեկինը բնակվել է Մոսկվայում, որտեղ գեղանկարչություն է սովորել Ալեքսանդր Կիսիլյովի բնանկարչության արվեստանոցում։ 1896 թվականին մեկնում է Ֆրանսիա և մինչև 1918 թվականն ապրում Փարիզում՝ շարունակելով ուսումն ու հաճախելով Ելիզավետա Կրուգլիկովայի արվեստանոց։

1888 թվականից անդամակցել է Գեղարվեստական շրջիկ ցուցահանդեսների ընկերությանը։ Դոսեկինի նկարները ցուցադրվել են Ընկերության XVI — XXV, XXVII և XXVIII ցուցահանդեսներում։ 1900 թվականին դարձել է Գեղարվեստական շրջիկ ցուցահանդեսների ընկերության լիիրավ անդամ, սակայն 1901 թվականին դուրս է եկել Ընկերությունից՝ հանդես գալով երիտասարդ նկարիչների հանդեպ ցուցաբերված խտրականության դեմ։ Դրանից հետո Նիկոլայ Դոսեկինը, Ապոլինարի Վասնեցովը, Սերգեյ Վինոգրադովը, Վասիլի Պերեպլյոտչիկովը հիմնադրել են իրենց ցուցահանդեսային միությունը, որը կոչվել է «36 նկարիչներ» () (միությանն անդամակցող նկարիչների քանակով)։

«36 նկարիչներ» միությունը 1901-1903 թվականներին կազմակերպում է երկու ցուցահանդեսներ, որից հետո՝ 1903 թվականին, միանում է Սանկտ Պետերբուրգի «Արվեստի աշխարհ» () միության հետ՝ ստեղծելով Ռուս նկարիչների միությունը, որի համահիմնադիրներից մեկն էլ եղել է Նիկոլայ Դոսեկինը։

1918 թվականին Նիկոլայ Դոսեկինը վերադարձել է Ռուսաստան և 1919-1921 թվականներին գլխավորել Դոնի Ռոստովի նկարիչների կոոպերատիվը։ 1922-1925 թվականներին համագործակցել է Մոսկվայի տնայնագործական թանգարանի հետ։

Նիկոլայ Դոսեկինը մահացել է 1935 թվականի օգոստոսի 11-ին Մոսկվայում։

## Պատկերասրահ

Dosekin 007.jpg|*«Նավեր Վոլգայի նավահանգստի մոտ»* (, 1893), *կտավ, յուղաներկ* - *մասնավոր հավաքածու*
Dosekin 002.jpg|*«Ալեբախություն»*, (1894), *կտավ, յուղաներկ* - Օմսկի Մ. Վրուբելի անվան կերպարվեստի մարզային թանգարան
Dosekin 003.jpg|*«Մթնշաղ ծովում»*, (1899), *կտավ, յուղաներկ* - Օդեսայի պատկերասրահ
Dosekin 006.jpg|*«Ծովում»*, (1899), *կտավ, յուղաներկ, տեմպերա* - Տրետյակովյան պատկերասրահ
Dosekin 001.jpg|*«Սենա:Փարիզ»*, (1900), *կտավ, յուղաներկ* - Ռյազանի Ի. Պոժալոստինի անվան պետական պատկերասրահ
Dosekin 009.jpg|*«Փարիզ: Լատինական թաղամաս»*, (1900-ական թվականներ), *կտավ, յուղաներկ* - *մասնավոր հավաքածու*
Dosekin 010.jpg|*«Քյոլնը ձմռանը»*, (1900-ական թվականներ), *ստվարաթուղթ, յուղաներկ* - Տրետյակովյան պատկերասրահ
Dosekin 011.jpg|*«Վենետիկյան նոկտյուրն»*, (1900-ական թվականներ), *կտավ, յուղաներկ* - Ղազախստանի Ա. Կոստեևի անվան արվեստի պետական թանգարան
Dosekin 005.jpg|*«Սեն Դենի փողոց: Փարիզ»*, (1904 և 1912 թվականների միջև), *կտավ, յուղաներկ* «Ռոստովի կրեմլ» պետական թանգարան-արգելավայր]]
Dosekin 008.png|*«Վենետիկ: Բեռնարդո ապարանք»*, (1916), *ստվարաթուղթ, յուղաներկ, գրաքարային մատիտ* - *մասնավոր հավաքածու*


## Մատենագրություն
* 

## Ծանոթագրություններ

## Արտաքին հղումներ
* 
* 
* 

Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Պերեդվիժնիկներ
Կատեգորիա:Ռուս բեմանկարիչներ
Կատեգորիա:Ռուս նկարիչներ
Կատեգորիա:Ռուս քանդակագործներ